**Rid**

*Anita Mylena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De fiecare rid al meu

E ataşat un moment al vieţii

O bucurie, o supărare,

Un anotimp depresiv,

Un sentiment abuziv.

De fiecare rid atârnă

Clipe de extaz,

Sau stau spânzuraţi anii grei de necaz.

La ce ar fi bun un bisturiu

Care să şteargă de pe chipul meu ridurile?

știu că până şi sufletul meu ar rămâne ridat ca un câine shar pei

ce mai are puțin și-și dă suflarea ...

dar înainte să plece nu mai vrea să fie el, vrea să fie altcineva, altfel.

Pe unde va ajunge spiritul meu

Dacă nimeni nu va recunoaște chipul cosmetizat?

Poate ridurile ca și scoarța copacilor vor spune povestea celei care am fost odată...